
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 373 

23 Μαρτίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Αυτεπάγγελτη αναζήτηση πιστοποιητικών αρμοδιότη¬ 
τας Υπουργείου Εσωτερικών, Δημόσιας Διοίκησης 


και Αποκέντρωσης. 1 

Έγκριση χρησιμοποίησης στατιστικών οργάνων για τη 
διενέργεια της Έρευνας Οικογενειακών Προϋπο¬ 
λογισμών (ΕΟΠ) και καθορισμός αμοιβής τους, για 

το έτος 2005. 2 

Σύσταση ελεγκτικής ομάδας για τη διενέργεια ελέγ¬ 
χου στο σύστημα διαχείρισης και ελέγχου του Επι¬ 
χειρησιακού Προγράμματος «ΑΛΙΕΙΑ 2000-2006» 

(ΕΠΑΛ). 3 

Χορήγηση άδειας άσκησης επαγγέλματος Κοινωνικού 
Λειτουργού στην Χαμηλού Δήμητρα του Κωνστα¬ 
ντίνου. 4 

Χορήγηση άδειας άσκησης επαγγέλματος Κοινωνικού 
Λειτουργού κατηγορίας ΤΕ στη Γενιτσαρίδη Ξανθί- 

πη του Ηλία και της Μαρίας. 5 

Χορήγηση άδειας άσκησης επαγγέλματος Κοινωνικού 
Λειτουργού στην Κατσιλίδου Ειρήνη του Κωνστα¬ 
ντίνου. 6 


ΑΠΟΦΑΣΕΙ Σ 

(ΐ) 

Αυτεπάγγελτη αναζήτηση πιστοποιητικών αρμοδιότητας 
Υπουργείου Εσωτερικών, Δημόσιας Διοίκησης και 
Αποκέντρωσης. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) της παραγράφου 4 του άρθρου 25 του Ν. 3200/2003 
«Τροποποιήσεις του Ν. 1388/1983 "Ίδρυση Εθνικού Κέ¬ 
ντρου Δημόσιας Διοίκησης, Ίδρυση Εθνικής Σχολής Το¬ 
πικής Αυτοδιοίκησης και άλλες διατάξεις"» (ΦΕΚ 281 Α'), 
β) της παρ. 1 του άρθρου 5 της κοινής απόφασης του 
Πρωθυπουργού και του Υπουργού Εσωτερικών, Δημό¬ 


σιας Διοίκησης και Αποκέντρωσης «Ανάθεση αρμοδιοτή¬ 
των στους Υφυπουργούς Εσωτερικών, Δημόσιας Διοίκη¬ 
σης και Αποκέντρωσης» αριθμ. ΔΙΔΚ/Φ. 1/2/6139/ 
23.3.2004 (ΦΕΚ 527 Β'), 

γ) του άρθρου 5του Ν. 3242/2004 «Ρυθμίσεις για την ορ¬ 
γάνωση και λειτουργία της κυβέρνησης, τη διοικητική δια¬ 
δικασία και τους ΟΤΑ» (ΦΕΚ 102 Α'), 
δ) του άρθρου 10 του Ν. 3230/2004 «Καθιέρωση συστή¬ 
ματος διοίκησης με στόχους, μέτρηση της αποδοτικότη- 
τας και άλλες διατάξεις» (ΦΕΚ 44 Α'), 
ε) των κοινών αποφάσεων του Υπουργού ΕΣ.Δ.Δ.Α και 
των καθ’ ύλη αρμοδίων υπουργών, οι οποίες εκδόθηκαν 
κατ’ εξουσιοδότηση των διατάξεων του εδαφίου 11 της 
παρ. 1 του άρθρου 31 του Ν. 3013/2002 (ΦΕΚ 102/Α'), με 
τις οποίες καθορίζονται οι διαδικασίες οι οποίες διεκπε- 
ραιώνονται από τα ΚΕΠ, για τις οποίες απαιτούνται ως δι- 
καιολογητικά η υποβολή πιστοποιητικού γέννησης, πι¬ 
στοποιητικού οικογενειακής κατάστασης, πιστοποιητι¬ 
κού εγγραφής ανδρών στα μητρώα αρρένων, 
αντιγράφου (ή αποσπάσματος) ληξιαρχικής πράξης γέν¬ 
νησης, αντιγράφου (ή αποσπάσματος) ληξιαρχικής πρά¬ 
ξης γάμου, αντιγράφου (ή αποσπάσματος) ληξιαρχικής 
πράξης θανάτου. 

2. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

1. Τα ακόλουθα πιστοποιητικά αναζητούνται αυτεπαγ- 
γέλτως από τις καθ’ ύλην αρμόδιες, για την έκδοση των 
τελικών διοικητικών πράξεων, οργανικές μονάδες των 
Υπουργείων, των αυτοτελών δημοσίων Υπηρεσιών, των 
οργανισμών Τοπικής Αυτοδιοίκησης α' και β' βαθμού, των 
Νομικών Προσώπων Δημοσίου Δικαίου, ήτοι: 
α) πιστοποιητικό γέννησης, 
β) πιστοποιητικό οικογενειακής κατάστασης, 
γ) πιστοποιητικό εγγραφής ανδρών στα μητρώα αρρέ¬ 
νων, 

δ) αντίγραφο (ή απόσπασμα) ληξιαρχικής πράξης γέν¬ 
νησης, 

ε) αντίγραφο (ή απόσπασμα) ληξιαρχικής πράξης γά¬ 
μου, 

στ) αντίγραφο (ή απόσπασμα) ληξιαρχικής πράξης θα¬ 
νάτου 

2. Από το πεδίο εφαρμογής της ανωτέρω παραγράφου 
εξαιρούνται: 

I) Το ΑΣΕΠ, το οποίο δεν αναζητά αυτεπαγγέλτως τα 
ανωτέρω δικαιολογητικά, 

II) το Ειδικό Ληξιαρχείο, το οποίο δεν αναζητά αυτεπαγ- 
γέλτως τα δικαιολογητικά με στοιχεία δ, ε, στ, για γεγο¬ 
νότα που έχουν συμβεί στο εξωτερικό. 

3. Η αυτεπάγγελτη αναζήτηση των ανωτέρω πιστοποιη¬ 
τικών, διενεργείται με έγγραφο της αρμόδιας για την έκ¬ 
δοση της τελικής διοικητικής πράξης αρχής, το οποίο 
πληροί το διοικητικό τύπο του Παραρτήματος (I), που 
αποτελεί αναπόσπαστο μέρος της παρούσας απόφασης. 

Άρθρο 2 

1. Η διαδικασία της αυτεπάγγελτης αναζήτησης των πι¬ 
στοποιητικών τα οποία αναφέρονται στο άρθρο 1 της πα¬ 
ρούσας απόφασης έχει ως εξής: 

α) Προσδιορίζεται με σαφήνεια ο δημόσιος σκοπός ή η 
διοικητική πράξη για την οποία απαιτείται η έκδοση του 
αντίστοιχου πιστοποιητικού. 

β) Παρέχονται επαρκή ταυτοποιητικά στοιχεία των προ¬ 
σώπων, για τα οποία ζητείται το αντίστοιχο πιστοποιητικό 
γ) Εντός 24ώρου από την υποβολή αίτησης πολίτη προς 
Υπηρεσία για τη διεκπεραίωση υπόθεσήςτου, η υπηρεσία 
αποστέλλει σχετικό σημείωμα (έγγραφο) για την αυτε¬ 
πάγγελτη αναζήτηση του εκάστοτε πιστοποιητικού στην 
αρμόδια για την έκδοσή του υπηρεσία, σύμφωνα με τα 
οριζόμενα στην παρ. 3 του άρθρου 1 αυτής της απόφα¬ 
σης. Στο σημείωμα αυτό, εκτός των άλλων στοιχείων πρέ¬ 
πει να αναγράφεται το ονοματεπώνυμο του υπαλλήλου 
που αναζητά το πιστοποιητικό καθώς και η διαδικασία για 
την οποία είναι απαιτούμενο δικαιολογητικά. Η αποστολή 
του σημειώματος γίνεται με χρήση τηλεομοιοτυπίας (ίαχ) 
ή με ηλεκτρονικό ταχυδρομείο (Θ-πιαίΙ) εφόσον το τελευ¬ 
ταίο συνοδεύεται με ψηφιακή υπογραφή. Αν υπάρχουν 
περισσότερα του ενός αιτήματα για την έκδοση πιστοποι¬ 
ητικού, μπορούν να ομαδοποιηθούν στο ίδιο σημείωμα. 

δ) Εντός 48 ωρών η αρμόδια υπηρεσία αποστέλλει με 
τηλεομοιοτυπία ή με ηλεκτρονικό ταχυδρομείο (εφόσον 
το τελευταίο συνοδεύεται με ψηφιακή υπογραφή) τα πι¬ 
στοποιητικά, τα οποία έχουν ζητηθεί με το σημείωμα της 
παρ. (γ), στην υπηρεσία που τα αναζητά. Η αποστολή πι¬ 


στοποιητικού ταχυδρομικά γίνεται μόνο στην περίπτωση 
κατά την οποία απαιτείται η υποβολή του σε πρωτότυπο. 

ε) Το πιστοποιητικό το οποίο αποστέλλεται στην Υπηρε¬ 
σία που το αναζήτησε με τηλεομοιοτυπία, επικυρώνεται 
από αυτή σύμφωνα με το άρθρο ΙΟτου Ν. 3230/2004. Στις 
περιπτώσεις που, σύμφωνα με ειδική διάταξη, απαιτείται 
το πρωτότυπο, προωθείται η όλη διαδικασία για την έκ¬ 
δοση της τελικής διοικητικής πράξης με βάση το αντίγρα¬ 
φο, το οποίο αποστέλλεται με τηλεομοιοτυπία σύμφωνα 
με τα οριζόμενα στην παρ. (δ), μέχρι την λήψη του πρω¬ 
τοτύπου, οπότε και εκδίδεται η τελική διοικητική πράξη. 

2. Για τις υποθέσεις που αφορούν κτήση, αναγνώριση, 
απώλεια και ανάκτηση της ελληνικής ιθαγένειας και οι 
οποίες έχουν εξαιρεθεί από τις προθεσμίες του άρθρου 4 
του Ν. 2690/1999, σύμφωνα με το άρθρο 31 του Ν. 3284/ 
2004 δεν ισχύουν οι προθεσμίες των περιπτώσεων γ και δ 
της παρ. 1 του παρόντος άρθρου. 

Άρθρο 3 

Τα Κέντρα Εξυπηρέτησης Πολιτών για τις διαδικασίες 
που διεκπεραιώνονται μέσω αυτών, και για τις οποίες 
απαιτούνται τα πιστοποιητικά του άρθρου 1 δεν αναζη¬ 
τούν εφεξής τα πιστοποιητικά αυτά, δεδομένου ότι ανα- 
ζητούνται αυτεπάγγελτα από την αρμόδια για την έκδοση 
της διοικητικής πράξης υπηρεσία. 

Άρθρο 4 

Οι Δήμοι και οι Κοινότητες μέχρι την έναρξη ισχύος της 
απόφασης θα πρέπει να ορίσουν αριθμούς και συσκευές 
τηλεομοιοτυπίας για την απρόσκοπτη υποδοχή των αιτη¬ 
μάτων αυτεπάγγελτης αναζήτησης των ανωτέρω πιστο¬ 
ποιητικών από τις υπηρεσίες. 

Άρθρο 5 

Η απόφαση τίθεται σε ισχύ δύο μήνες μετά τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2005 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 




ΕΓΓΡΑΦΟ ΑΥΤΕΠΑΓΓΕΛΤΗΣ ΑΝΑΖΗΤΗΣΗΣ ΠΙΣΤΟΠΟΙΗΤΙΚΟΥ ΓΕΝΝΗΣΗΣ, ΠΙΣΤΟΠΟΙΗΤΙΚΟΥ ΟΙΚΟΓΕΝΕΙΑΚΗΣ 
ΚΑΤΑΣΤΑΣΗΣ, ΠΙΣΤΟΠΟΙΗΤΙΚΟΥ ΕΓΓΡΑΦΗΣ ΑΝΔΡΩΝ ΣΤΑ ΜΗΤΡΩΑ ΑΡΡΕΝΩΝ 

Αναγράφεται ο αριθμός ίαχ στον οποίο θα αποσταλεί η απάντηση από τον αρμόδιο Δήμο ή Κοινότητα. 

Η τυχόν συντελεσθείσα με διοικητική πράξη αλλαγή επωνύμου πρέπει να σημειώνεται. 

Αναφέρεται αντίστοιχα: πιστοποιητικό γέννησης, πιστοποιητικό οικογενειακής κατάστασης, πιστοποιητικό εγγραφής ανδρών στα μητρώα αρρένων 
Προσδιορίζεται το είδος της τελικής διοικητικής πράξης για την οποία απαιτείται πιστοποιητικό ως δικαιολογητικό έκδοσής. 

Σε περίπτωση που πρέπει να αποσταλεί πρωτότυπο πιστοποιητικό ακολουθείται η διαδικασία των παρ. δ και ε του άρθρου 2 της παρούσας απόφασης 

6 Αναγράφεται ο αριθμός ίαχ στον οποίο θα αποσταλεί η απάντηση από τον αρμόδιο Δήμο ή Κοινότητα ή το Ειδικό Ληξιαρχείο. 

7 Η τυχόν συντελεσθείσα με διοικητική πράξη αλλαγή επωνύμου πρέπει να σημειώνεται. 

8 Σε περίπτωση ανηλίκου σημειώνεται η λέξη [ΑΝΗΛΙΚΟΣ/Η], Σε αυτή την περίπτωση στο έγγραφο αυτεπάγγελτης αναζήτησης σημειώνονται τα στοιχεία ταυτοποίησης 
ανηλίκου. 

9 Προσδιορίζεται το είδος της τελικής διοικητικής πράξης για την οποία απαιτείται πιστοποιητικό ως δικαιολογητικό έκδοσής. 

10 Σε περίπτωση που πρέπει να αποσταλεί πρωτότυπο πιστοποιητικό ακολουθείται η διαδικασία των παρ. δ και ε του άρθρου 2 της παρούσας απόφασης 


ΕΓΓΡΑΦΟ ΑΥΤΕΠΑΓΓΕΛΤΗΣ ΑΝΑΖΗΤΗΣΗΣ ΑΝΤΙΓΡΑΦΟΥ (Ή ΑΠΟΣΠΑΣΜΑΤΟΣ) ΛΗΞΙΑΡΧΙΚΗΣ ΠΡΑΞΗΣ ΘΑΝΑΤΟΥ 






Αναγράφεται ο αριθμός ίαχ στον οποίο θα αποσταλεί η απάντηση από τον αρμόδιο Δήμο ή Κοινότητα ή το Ειδικό Ληξιαρχείο. 

Η τυχόν συντελεσθείσα με διοικητική πράξη αλλαγή επωνύμου πρέπει να σημειώνεται. Αναφέρονται τα ταυτοποιητικά στοιχεία του θανόντος 
Προσδιορίζεται το είδος της τελικής διοικητικής πράξης για την οποία απαιτείται πιστοποιητικό ως δικαιολογητικό έκδοσής. 

Σε περίπτωση που πρέπει να αποσταλεί πρωτότυπο πιστοποιητικό ακολουθείται η διαδικασία των παρ. δ και ε του άρθρου 2 της παρούσας απόφασης 

Αριθ. 3453/Γ5-472 (2) 

Έγκριση χρησιμοποίησης στατιστικών οργάνων για τη 
διενέργεια της Έρευνας Οικογενειακών Προϋπολογι¬ 
σμών (ΕΟΠ) και καθορισμός αμοιβής τους, για το έτος 
2005. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν .Δ. 3627/1956 «περί οργανώσεως της ΕΣΥΕ» και 
των Π.Δ. 1143/1980 «περί οργανισμού της ΕΣΥΕ» και 
226/2000 «Οργανισμός της Γ. Γ. ΕΣΥΕ», 
β. του Π.Δ. 81/21.3.2002 (ΦΕΚ 57/τ. Α'/21.3.2002) με θέ¬ 
μα «Συγχώνευση των Υπουργείων Εθνικής Οικονομίας και 
Οικονομικών στο Υπουργείο Οικονομίας και Οικονομι¬ 
κών», 

γ. του Ν. 1558/1985 «περί Κυβερνήσεως και Κυβερνητι¬ 
κών Οργάνων», του άρθρου 27 του Ν. 2081/1992 και του 
άρθρου 1 του Ν. 2469/1997, 
δ. του Ν. 2392/1996 (αρθρ. 9) «πρόσβαση της Γενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ. ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ. Γ. ΕΣΥΕ», 
ε. του άρθρου 22 του Ν. 2362/1995 «περί Δημοσίου Λο¬ 
γιστικού Ελέγχου των δαπανών του Κράτους και άλλες 
διατάξεις», 

στ. του άρθρου 7 της 14650/ΔΙΟΕ 85/17.3.2004 (ΦΕΚ 
519/τ. Β717.3.2004) απόφασης του Πρωθυπουργού και 
του Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικονο¬ 
μικών», 

ζ. την αριθ. 15536/Γ5-1710/16.12.2003 υπουργική από¬ 
φαση με θέμα: «Ανάθεση, έγκριση, προκήρυξη και κατα¬ 
νομή των δαπανών της στατιστικής έρευνας Οικογενεια¬ 
κών Προϋπολογισμών (ΕΟΠ), έγκριση χρησιμοποίησης 
στατιστικών οργάνων και καθορισμός αμοιβής τους» και 
τις αριθ. 8177/Γ5-938/23.6.2004 και 15219/Γ5-1768/ 
9.12.2004 υπουργικές αποφάσεις τροποποιήσεις και συ¬ 
μπληρώσεις αυτής. 

2. Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους εξήντα χιλιάδων ευ¬ 
ρώ, (60.000,00) περίπου σε βάρος του τακτικού προϋπο¬ 
λογισμού της Γ. Γ. ΕΣΥΕ, για το οικονομικό έτος 2005, η 
οποία θα βαρύνει τις πιστώσεις του ειδικού φορέα 23-750 
της Γ. Γ. ΕΣΥΕ των ΚΑΕ 0711,0871, και 5252. 

Αναλυτικά: 

15.000,00 ευρώ από τον ΚΑΕ 0711 
30.000,00 ευρώ από τον ΚΑΕ 5252 
15.000,00 ευρώ από τον ΚΑΕ 0871, αποφασίζουμε: 
Καθορίζουμε την κατ’ αποκοπή αμοιβή των οργάνων 
της έρευνας για το έτος 2005, ως εξής: 

1. Στον ΚΑΕ 5252 

Θα χρησιμοποιηθούν για τη συλλογή των ερωτηματο- 
λογίωντης έρευνας μέχρι εκατό (100) υπάλληλοιτης Γ.Γ. 
ΕΣΥΕ (μόνιμοι και με σύμβαση ΙΔ), με απασχόληση πέραν 
του κανονικού και του συνήθους υπερωριακού ωραρίου 
των Δημοσίων Υπηρεσιών, με αμοιβή εβδομήντα πέντε 
(75) ευρώ ανά σωστά συμπληρωμένο ερωτηματολόγιο. 

(Συνολική δαπάνη 400 ερωτηματολόγια X 75 ευρώ/ερω- 
τηματολόγιο = 30.000 ευρώ 


2. Στον ΚΑΕ 0871 

Θα χρησιμοποιηθούν για τη συλλογή των ερωτηματο¬ 
λογίων της έρευνας μέχρι δεκαπέντε (15) ιδιώτες - συ¬ 
νεργάτες, με αμοιβή εβδομήντα πέντε ευρώ (75) ανά σω¬ 
στά συμπληρωμένο ερωτηματολόγιο. 

(Συνολική δαπάνη 200 ερωτηματολόγια X 75 ευρώ/ερω- 
τηματολόγιο = 15.000,00 ευρώ 

Ο ορισμός των οργάνων της έρευνας θα γίνει με από¬ 
φαση του Γ ενικού Γ ραμματέα της ΕΣΥΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Μαρτίου 2005 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθ. 555/0051 (3) 

Σύσταση ελεγκτικής ομάδας για τη διενέργεια ελέγχου 
στο σύστημα διαχείρισης και ελέγχου του Επιχειρη¬ 
σιακού Προγράμματος «ΑΛΙΕΙΑ 2000-2006» (ΕΠΑΛ). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τους Καν. (ΕΕ) 1260/1999, 1257/1999, 1750/1999, 
438/2001 και 448/2001 σχετικά με τα Διαρθρωτικά Τα¬ 
μεία, στο Γ ΚΠΣ. 

2. Τις διατάξεις του αρθρ. 17 του Ν. 2860/2000 (Α'251) 
«Διαχείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις», όπως τροποποι¬ 
ήθηκε με το άρθρο 23 του Ν. 3148/2003 (Α' 136) και ισχύ¬ 
ει. 

3. Τηναριθμ. 14650/ΔΙΘΕ85/0006Α/17.3.2004 απόφαση 
του Πρωθυπουργού και Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (Β' 519). 

4. Τις αριθμ. 2/4245/0004/24.1.2001 (Β' 97) και 2/5709/ 
0004/30.1.2004 (Β' 207) αποφάσεις του Υπουργού Οικο¬ 
νομίας & Οικονομικών «περί κατανομής αρμοδιοτήτων 
των Διευθύνσεων α) Προγραμματισμού και Ελέγχων και 
β) Μελετών και Αξιολόγησης, του Υπουργείου Οικονο¬ 
μίας και Οικονομικών (ΓΛΚ)». 

5. Την αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του Ν. 2860/2000» (Β' 1170). 

6. Την αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ. 6) του Ν. 2860/2000» (Β'310). 

7. Το πρόγραμμα ελέγχων της Επιτροπής Δημοσιονομι¬ 
κού Ελέγχου (ΕΔΕΑ), για το έτος 2005. 

8. Την ανάγκη διενέργειας ελέγχου στην ΕΥΔ του Επι¬ 
χειρησιακού Προγράμματος ΑΛΙΕΙΑ (ΕΠΑΛ) 2000-2006. 

9. Το γεγονός ότι από τις διατάξεις αυτής της απόφα¬ 
σης προκαλείται δαπάνη 750 ευρώ για την αμοιβή των 
ελεγκτών, πλέον εργοδοτικών εισφορών, η οποία βαρύνει 
τις πιστώσεις του Π/Υ Δημοσίων Επενδύσεων (Πρόγραμ¬ 
μα Ενεργειών Τεχνικής Βοήθειας - Υποπρόγραμμα Β'), 
αποφασίζουμε: 

1. Συνιστούμε Ελεγκτική Ομάδα για τη διενέργεια ελέγ¬ 
χου του συστήματος διαχείρισης και ελέγχου του ΕΠΑΛ. 

2. Μέλη της Ελεγκτικής ομάδας ορίζονται οι εξής: 

Μαγουλάς Βασίλειος, υπάλληλος της 51ης Δ/νσης 
Προγρ/σμού & Ελέγχων, ως συντονιστής. 

Καρακαϊδού Καλλιόπη, υπάλληλος της 51ης Δ/νσης 
Προγρ/σμού & Ελέγχων. 

Ναστούλη Χρυσή, υπάλληλος της 51ης Δ/νσης Προ- 
γρ/σμού & Ελέγχων. 

3.0 έλεγχος θα διενεργηθεί στην έδρα της Ειδικής Υπη¬ 
ρεσίας Διαχείρισης του ΕΠ Αλιείας κατά το χρονικό διά¬ 
στημα από 28.3 - 1.4.2005. 

4. Έργο της Ελεγκτικής Ομάδας είναι να διαπιστωθεί η 
ορθή διαχείριση και ο έλεγχος του Επιχειρησιακού Προ¬ 
γράμματος από την Ειδική Υπηρεσία Διαχείρισης στο 
πλαίσιο του ΧΜΠΑ, καθώς επίσης η εφαρμογή των συ¬ 
στάσεων που έγιναν σε συνέχεια των μέχρι σήμερα ελέγ- 
χωντης ΕΔΕΑ, οι οποίοι διενεργήθηκαν στην ανωτέρω Ει¬ 
δική Υπηρεσία. 

5. Μετά το πέρας του ελέγχου θα συνταχθεί έκθεση που 
θα παραδοθεί στη Διεύθυνση Προγραμματισμού και 
Ελέγχων το αργότερο εντός τριών μηνών από την περαί- 
ωση του ελέγχου, για εισήγηση στην Επιτροπή Δημοσιο¬ 
νομικού Ελέγχου και έγκριση. 

Στα μέλη της ελεγκτικής ομάδας θα καταβληθεί η προ- 
βλεπόμενη αποζημίωση, σύμφωνα με την υπό στοιχείο 9 
του προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 2005 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

(4) 

Χορήγηση άδειας άσκησης επαγγέλματος Κοινωνικού 
Λειτουργού στην Χαμηλού Δήμητρα του Κωνσταντί¬ 
νου. 

Ο ΝΟΜΑΡΧΗΣΑΘΗΝΩΝ 

Με την υπ’ αριθμ. 536/16.2.2005 απόφαση του Νομάρ¬ 


χη Αθηνών χορηγείται στην Χαμηλού Δήμητρα του Κων¬ 
σταντίνου άδεια άσκησης επαγγέλματος Κοινωνικού Λει¬ 
τουργού. 

Ο Νομάρχης κ.α.α. 

Ο Βοηθός Νομάρχης 
ΛΕΩΝΙΔΑΣ ΑΝΩΜΕΡΙΤΗΣ 

-♦- 

(5) 

Χορήγηση άδειας άσκησης επαγγέλματος Κοινωνικού 
Λειτουργού κατηγορίας ΤΕ στη Γενιτσαρίδη Ξανθίπη 
του Ηλία και της Μαρίας. 

Ο ΝΟΜΑΡΧΗΣ ΗΡΑΚΛΕΙΟΥ 

Με την από 282/25.2.2005 απόφαση του Νομάρχη Ηρα¬ 
κλείου έχει χορηγηθεί άδεια άσκησης επαγγέλματος Κοι¬ 
νωνικού Λειτουργού στη Γενιτσαρίδη Ξανθίπη του Ηλία 
και της Μαρίας. 

Με εντολή Νομάρχη 

Η Προϊσταμένη Διεύθυνσης Κοιν. Πρόνοιας 
ΑΙΚ. ΑΝΔΡΙΩΤΗ 

-♦- 

( 6 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην Κατσιλίδου Ειρήνη του Κωνσταντί¬ 
νου. 

Ο ΝΟΜΑΡΧΗΣ ΚΑΒΑΛΑΣ 

Με την 14/1254/11.3.2005 απόφαση χορηγείται στην 
Κατσιλίδου Ειρήνη του Κωνσταντίνου, κάτοικο Δήμου Κε¬ 
ραμωτής άδεια ασκήσεως επαγγέλματος Κοινωνικού Λει¬ 
τουργού με αριθμό μητρώου 29/2005. 

Με εντολή Νομάρχη 

Ο Διευθυντής κ.α.α. 

ΜΑΡΚΟΣ ΡΙΖΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




